พอดีเมื่อวานตอนเย็นโดนเหล็กมีสนิมตำครับ ได้ล้างน้ำสบู่แต่เพิ่งได้ล้างน้ำเกลือกับทาเบตาดีนตอนค่ำ โดยเคยได้รับวัคซีนกันบาดทะยักตอนเด็กครบแล้ว และเพิ่งได้ฉีดกระตุ้นเมื่อต้นปี 63 ตอนอายุ 27ปี ไป 1 เข็ม ไม่ทราบว่าต้องฉีดยากันบาดทะยักกระตุ้นอีกไหมครับ หรือถ้าจะฉีดกระตุ้นอีกจะมีผลกระทบต่อร่างกายไหมครับ
สวัสดีค่ะ การโดนเหล็กที่มีสนิมตำนั้น เสี่ยงต่อการรับเชื้อบาดทะยักได้ ช่องทางอื่นๆเช่นการถูกสัตว์กัด หรือมีแผลที่ไปสัมผัสหรือปนเปื้อนกับดิน หรือการโดนตะปูตำเข้าไปเป็นแผลลึกโดยเมื่อมีแผลเสี่ยงต่อบาดทะยัก ควรไปรับวัคซีนป้องกัน การฉีดบาดทะยักกรณีไม่เคยฉีดมาก่อนเลยในชีวิต จะทำการฉีดทั้งหมด 3 เข็ม หากเคยฉีดมาแล้ว แต่จะกระตุ้นจะฉีดแค่เข็มเดียวทุก 10 ปี หรือถ้ามีแผลเสี่ยงมา และเข็มสุดท้ายฉีดมาเกิน 5 ปีแล้วควรจะฉีดกระตุ้นดังที่กล่าวมาถ้าเพิ่งฉีดกระตุ้นไปเมื่อต้นปี 2563 ตอนนี้ไม่น่าจะมีความจำเป็นที่จะต้องฉีดวัคซีนบาดทะยักซ้ำไปอีก แต่จริงๆแล้วการฉีดเกินก็ไม่น่ามีอันตรายเพียงแต่ไม่มีความจำเป็นค่ะ